Ožionys (Ignalina)

Ožionys – kaimas Ignalinos rajono savivaldybėje, 6 km į šiaurės rytus nuo Naujojo Daugėliškio, netoli Dysnos upės. Ožionių ribose yra 2 ežerai (Audenis ir Samanis), kapinės, neveikiantys ūkiniai pastatai (ferma ir pan.), neveikiantis vandentiekio bokštas. Namai sustatyti palei kelią. Į kaimą veda kelias , taip pat keliukai į Moliakalnį, Silvestriškę. Šalia kaimo stūkso Mieliatilčio piliakalnis.

 Etimologija 
Pavadinimas kildinamas iš spėjamo asmenvardžio *Ožionis (plg. pavardės Ožẽlis, Ožė́nas).

 Istorija 
Vietovė Daugėliškio parapijos metrikose minima 1706 m. XIX a. pab. buvo du Ožionių kaimai Švenčionių apskrities Daugėliškio valsčiuje; apylinkės centras.

Kaimas labai nukentėjo Pirmojo pasaulinio karo metais. Tarpukariu kaimas priklausė Lenkijai, Vilniaus vaivadijai, Švenčionių apskričiai. Veikė „Ryto“ draugijos mokykla (1920–1930 m.), vėliau – valdiška mokykla. 1925 m. čia buvo įsteigta Vilniaus hidrometrinio biuro vandens matavimo stotis.

Nuo 1941 m. priklausė Švenčionių apskrities Daugėliškio valsčiui, buvo apylinkės centras. Nuo 1950 m. – Ignalinos rajono Ožionių apylinkės centras, vėliau priklausė Naujojo Daugėliškio apylinkei. Buvo medicinos punktas (nuo 1962 m.), mokykla (1920–1952 m. pradinė, 1952–1963 m. septynmetė, 1963–1970 m. aštuonmetė, 1970–1978 m. pradinė), kultūros namai (nuo 1960 m.), biblioteka (nuo 1960 m.).enciklopedija.ignalinosvb.lt

 Gyventojai 

Žymūs žmonės
 Vaidutis Laurėnas (g. 1958 m.), socialinių mokslų daktaras.

 Šaltiniai 

Kategorija:Ignalinos rajono savivaldybės gyvenvietės